Quan a Segunda Guerra Mundial prencipió, Banach yera o president d'a Sociedat Matematica Polaca y profesor en a Universidat de Lviv. yera un miembro de l'Academia d'as Sciencias d'a Republica Socialista Sovietica d'Ucraína, y por atra parti teneba una buenas relacions con os matematicos sovieticos, y consiguió permaneixer en o suyo cargo a tamas d'a ocupación sovietica, dende 1939, d'a ciudat. Banach sobrevivió a posterior ocupación alemana dende chulio de 1941 dica febrero de 1944, ganando-se a vida alimentando un pegollo con a suya sangre t'o Instituto d'Investigación sobre o Tifus d'o profesor Rudolf Weigl. A suya salut empioró mientres a ocupación, y desembolicó un cáncer de polmón. Dezaga la guerra, Lviv s'incorporó a la Unión Sovietica, y Banach morió astí antis de que podese ser repatriato ta Cracovia, Polonia. Ye apedecato en o Fosal Lychakibskiy.